Komani
Komani (kuni 2016. aastani Queenstown) on linn Lõuna-Aafrika Vabariigis Ida-Kapimaa provintsis, Chris Hani ringkonna ja Enoch Mgijima valla halduskeskus. Linn on asutatud 1853. aastal ja saanud Queenstowni nime kuninganna Victoria auks. Lõuna-Aafrika Vabariigi 2011. aasta rahvaloenduse andmetel oli Komani elanikest mustanahalisi aafriklasi 81,8%, värvilisi 10,0%, valgeid 6,5%, India või Aasia päritolu inimesi 1,1% ja teisi 0,6%. Koosa keelt pidas emakeeleks 75,2%, afrikaani keelt 13,8%, inglise keelt 7,3% ja teisi keeli 3,7%.